Taljamentas

Taljamentas () – upė šiaurės rytų Italijoje, Veneto ir Friulio-Venecijos Džulijos srityse. Prasideda Karnijos regione, Karnijos Alpėse, ties Maurijos perėja. Aukštupyje kalnų slėniu teka į rytus. Už Tolmedzo pasuka į pietus. Ten teka plačiu smėlingu slėniu. Upės vaga smarkiai vingiuoja, nuolat keičia tėkmės kryptį. Čia upė neturi intakų, ją maitina tik požeminiai upokšniai. Taljamentas įteka į Adrijos jūros Venecijos įlanką ties Bibione, maždaug pusiaukelėje tarp Venecijos ir Triesto.

Didžiausi intakai: Deganas, Butas, Fela, Koza. Prie upės įsikūrę Latizanos ir San Mišele al Taljamento miesteliai.

Kategorija:Italijos upės